JY LEES NOU Só het Wilson en John verlief geraak op hul vroue
Wie kan die lente-toneel uit Disney se Bambi (1942) vergeet? Toe die drie vriende hul geliefdes ontmoet ná hulle beloof het om nie verlief te raak nie ...
"Ek het op haar verlief geraak oor die foon, want sy is regtig goed met daardie 140 karakters," het hy aan Entertainment Tonight gesê.
Aan die begin het John en Chrissy gereeld vir mekaar boodskappe gestuur. "En gou het ek haar sin vir humor begin verstaan. Ons het oor die foon gepraat en ek het op haar verlief geraak." Chrissy is bekend daarvoor dat sy vlymskerp en eerlik op Twitter is. Sy sal oor enigiets praat, van maagpyn, kos en rekmerke tot selfs politiek.
I want an obscene amount of crepes — christine teigen (@chrissyteigen) August 29, 2016
John vertel die oomblik toe hulle begin om saam tyd te bestee, het hy net geweet sy is die een. Die Suid-Afrikaanse akteur Wilson Dunster het aan Fanie Cronjé vertel hoe hy verlief geraak het op sy aktrise-vrou, Elize Cawood. Albei speel in die rolprent Sy Klink Soos Lente, wat 30 September begin wys. Elize en Wilson in Saxonwold, 1992
"Toe ek haar die eerste keer gesien het, was sy incredibly beautiful. Ek bedoel sy is steeds beeldskoon, maar toe sy in haar twintigs was, toe was sy iets besonders. Ons het albei in 1979 in Bloemfontein gewerk aan die produksie Die drie susters. Soos jy weet, is Bloemfontein ongelooflik droog in die wintermaande. My hande was so droog dat dit gebars het. Toe Elize my hande sien, haal sy room uit haar handsak en smeer my hande. Dit was ’n baie onskuldige oomblik maar ook baie intiem." As eerstejaar aan die UOVS, 1970 FOTO Verskaf
Vir Elize is Wilson ná al die jare steeds pragtig. En as haar lewe ’n temalied was? “Van Morrison se ‘Have I Told You lately that I Love You’.” Gelukkig hoor Wilson dit gereeld.
"Hy het my laat lag. Maar soos sy storie sê, daai dag met die room was die oomblik. Ek dink ek het gesien die man is verwaarloos en het liefde nodig."